- Бөгөн 112-се кавалерия дивизияһының байрағын Яңы Аҡтанышбаш ауылының мәҙәниәт йортоноң сәхнәһенә сығарыу – оло тантана. Уның тормошҡа ашырылыуы төрлө тарихи ваҡиғаларҙың бер-береһенә үрелеп барылыуында. Бөтә донъя башҡорттары ҡоролтайы быйылғы йылды Тарих йылы тип иғлан итте. Бөгөн тарихи факттарҙың үҙгәртелеүе, икенсе юҫыҡта бирелеүе беҙҙе борсой. Үҫеп килгән быуынға дөрөҫ мәғлүмәт еткерергә тейешбеҙ. Уларҙың ғорурланып һөйләрлек кешеләре – эргәләрендә – ғаилә тарихында, шәжәрәһендә. Бөгөн тап шундай сараларҙың береһе. Беҙ үҙебеҙҙең ҡаһарман шәхестәребеҙ тураһында күберәк һөйләргә тейеш. Икенсеһе инде – архив менән эшләү, йәғни шәжәрә төҙөүгә ҡайтып ҡала, - тине Эльвира Айытҡолова.